William Wyon

: *Para outros membros desta familia de medallistas ingleses, véxase a páxina de homónimos **Wyon***

**William Wyon**, nado en Birmingham en 1795 e finado en Brighton o 29 de outubro de 1851, foi un deseñador de moedas, gravador e medallista inglés, que ocupou o posto de gravador xefe da Real Casa da Moeda de Londres desde 1828 ata a súa morte.

## Traxectoria 
### Familia e formación 
William Wyon naceu en 1795 nunha familia de medallistas e gravadores de Birmingham e xa con 14 anos se iniciaba no oficio como aprendiz co seu pai, Peter Wyon, que traballaba na *Soho Mint* de Matthew Boulton.

### Carreira na *Royal Mint* 
[miniatura|160x160px|[Retrato xuvenil da raíña Vitoria no anverso dunha moeda británica. Deseño de **William Wyon**.]]
O mesmo 1816 da súa chegada a Londres, o seu curmán, Thomas Wyon Jr. foi nomeado gravador xefe da ceca real, e William participou nun concurso para o posto de segundo gravador, ao que conseguiu acceder, malia as reticencias iniciais do mestre da ceca, William Wellesley-Pole, irmán máis novo do Duque de Wellington.

Esta situación xerou tensións na relación entre ambos os artistas, que se mantivo durante case toda a década de 1820. No entanto, en 1928, o daquela mestre de ceca da *Royal Mint*, George Tierney, solucionou a situación irregular da interinidade do posto nomeando a Pistrucci como medallista xefe e a William Wyon como gravador xefe.

Ao longo da súa carreira, Wyon foi autor de 43 moedas do Reino Unido e outras de diversos territorios de soberanía británica (Australia, Jersey, Illa de Man, Indias Occidentais, Indias Orientais, Xibraltar, Malta, Hong Kong, India Británica, Mauricio, Illas Xónicas, Irlanda, Novo Brunswick, Nova Escocia, as Colonias do Estreito, Penang e Ceilán). Tamén deseñou moedas para outros países, como a República de Nova Granada, México, Portugal, Romanía, algúns estados alemáns ou Venezuela.

[esquerda|miniatura|160x160px|O *[Penny Black* (1840). Busto deseñado por **William Wyon**.]]

[miniatura|160x160px|[Medalla de 1837, obra de **William Wyon**, cuxo busto foi tomado para a serie de selos de 1840 a 1879.]]

Paralelamente á súa actividade no ámbito da moeda, Wyon foi tamén un prolífico autor de medallas. Ademais, os seus deseños foron utilizados tamén nos selos de correos británicos. O deseño do busto da raíña Vitoria que aparece nos selos de 1 penique e de 2 peniques que se imprimiron entre 1840 e 1879 (entre eles os célebres *Penny Black* e *Two Pence Blue*) foi tomado da medalla elaborada por Wyon en 1837 para conmemorar a visita real á cidade londiniense. Tamén foi o autor dos cuños para a impresión doutras series de selos, entre eles o de 6 peniques de 1854, o de 10 peniques de 1848 e o dun xilin de 1847.

En recoñecemento dos seus méritos artísticos, foi elixido membro de da Real Academia das Artes, en 1831 como membro asociado e, finalmente, en 1838 como membro pleno.

## Galería de obras de William Wyon 

Ficheiro:"Penny Red Brown" postage stamps MET SF2002 236 3 img2.jpg|*Penny Red* (1841).
Ficheiro:"Two Penny Blue" postage stamps MET SF2002 236 2 img1 (cropped).jpg|*Two Pence Blue* (1840).
Ficheiro:"Three Graces" crown MET DP100434.jpg|Deseño coñecido como "As tres grazas".
Ficheiro:George III "Incorrupta" crown MET DP100423.jpg|Busto de Xurxo III nunha moeda (1817).
Ficheiro:Sutlej Medal obv.jpg|A raíña Vitoria nunha medalla (1846).
Ficheiro:William IV proof crown MET DP100437.jpg|Guillerme IV nunha moeda (1831).
Ficheiro:1843 Great Britain Half Farthing Reverse.png|Medio farthing de 1843.
Ficheiro:India 1 Rupee 1884 Victoria(rev)-4038.jpg|Reverso dunha rupia da India Británica (1884).

## Notas 
## Véxase tamén 
### Bibliografía 
* Baynes, T. S.; Smith, W. R. (eds.) (1888). "" . En *Encyclopædia Britannica*. 24. 9ª ed. Charles Scribner's Sons, Nova York.
* Carlisle, N. (1837). *A memoir of the life and works of William Wyon*. Londres.
* Craig, J. (2010). *The Mint*. Cambridge University Press. (1ª ed.: 1953). ISBN 978-0-521-17077-2
* Forrer, L. (1916). "". En . Spink & Son, Londres. Páxinas 650-687.
* Jones, M. (1984). "The life and work of William Wyon". En *La medaglia neoclassica in Italia e in Europa.* 1984. Páxinas 119-140.
* Jones, M. (2025). *William Wyon*. Spink. ISBN 978-1912667796
* Linecar, H. W. A. (1977). *British Coin Designs and Designers*. Londres. G. Bell & Sons Ltd. ISBN 978-0-7135-1931-0
* Lee, S. (ed.) (1900). "". En *Dictionary of National Biography*. 63. Smith, Elder & Co, Londres.
* Rines, G. E. (ed.) (1920). "". En ''*.
### Outros artigos 
*Peter Wyon 
* *Royal Mint''
* Benedetto Pistrucci